વડગામ તાલુકાના ટીંબાચૂડી ગામના વતની અભુભાઈ ભવાનભાઈ ભૂતડીયા SPG Group માં જોડાવા માટે N.S.G.(National Security Guard ) માં સખત ગણાતી કમાન્ડો ટ્રેનિંગ લીધી અને તે સફળતા પૂર્વક પૂર્ણ કર્યા બાદ તેમની સન ૧૯૯૨માં SPG Group માં Senior Security Assistant નિમણૂક થઈ,જે તેમના મજબૂત મનોબળ અને દ્રઢ ઇચ્છા શક્તિનું પરિણામ હતું. SPG ગ્રુપમાં કુલ ૧૫ વર્ષની નોકરી દરમિયાન તેમણે વિવિધ મહત્વપૂર્ણ જગ્યાઓએ ફરજ બજાવી છે. કોંગ્રેસ પ્રમુખ સોનિયા ગાંધી,રાહુલ ગાંધી તેમજ અન્ય વડાપ્રધાનોની તેમણે બહુ જ નજીકમાં રહી વફાદારી પૂર્વક આ મહાનુભાવોની સુરક્ષાની સફળતાપૂર્વક પોતાની ફરજ બજાવી છે.